CELEX: 32009R0601
Language: el
Date: 2009-07-09 00:00:00
Title: Κανονισμός (ΕΚ) αριθ. 601/2009 της Επιτροπής, της 9ης Ιουλίου 2009 , για την 109η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν

10.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 179/54
            
         
      ΚΑΝΟΝΙΣΜΌΣ (ΕΚ) αριθ. 601/2009 ΤΗΣ ΕΠΙΤΡΟΠΉΣ
   
   της 9ης Ιουλίου 2009
   για την 109η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 πρώτη περίπτωση,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 περιλαμβάνει κατάλογο των προσώπων, των ομάδων και των οντοτήτων που αφορά η δέσμευση κεφαλαίων και άλλων οικονομικών πόρων στο πλαίσιο του εν λόγω κανονισμού.
            
         
               (2)
            
            
               Στις 29 Ιουνίου 2009, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο των φυσικών και νομικών προσώπων, των ομάδων και των οντοτήτων στα οποία πρέπει να εφαρμοστεί η δέσμευση κεφαλαίων και άλλων οικονομικών πόρων, με την προσθήκη τριών φυσικών προσώπων στον κατάλογο, δεδομένου ότι υπάρχουν πληροφορίες σχετικά με τη σύνδεσή τους με την Αλ Κάιντα. Η επιτροπή κυρώσεων κοινοποίησε την αιτιολόγηση της εν λόγω απόφασης εγγραφής στον κατάλογο.
            
         
               (3)
            
            
               Το παράρτημα Ι πρέπει, επομένως, να τροποποιηθεί ανάλογα.
            
         
               (4)
            
            
               Για να εξασφαλιστεί η αποτελεσματικότητα των μέτρων που προβλέπονται στον παρόντα κανονισμό, ο παρών κανονισμός πρέπει να τεθεί σε ισχύ αμέσως.
            
         
               (5)
            
            
               Στις περιπτώσεις που οι διευθύνσεις των εν λόγω φυσικών προσώπων συμπεριλαμβάνονται στον κατάλογο των ΗΕ, η Επιτροπή θα ενημερώσει τα ενδιαφερόμενα πρόσωπα σχετικά με τους λόγους στους οποίους βασίζεται ο παρών κανονισμός, θα τους δώσει την ευκαιρία να διατυπώσουν παρατηρήσεις σχετικά με τους λόγους αυτούς και θα επανεξετάσει τον παρόντα κανονισμό σε συνάρτηση με τις παρατηρήσεις και τις ενδεχόμενες συμπληρωματικές πληροφορίες που είναι διαθέσιμες. Επειδή ο κατάλογος των ΗΕ δεν περιλαμβάνει, στην περίπτωση αυτή, τη σημερινή διεύθυνση ορισμένων από τα εν λόγω φυσικά πρόσωπα, πρέπει να δημοσιευθεί ανακοίνωση στην Επίσημη Εφημερίδα, ούτως ώστε τα ενδιαφερόμενα πρόσωπα να μπορούν να επικοινωνήσουν με την Επιτροπή και εν συνεχεία να μπορεί η Επιτροπή να κοινοποιήσει στο ενδιαφερόμενο φυσικό πρόσωπο τους λόγους στους οποίους βασίζεται ο παρών κανονισμός,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Ιουλίου 2009.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 881/2002 τροποποιείται ως εξής:
      Οι ακόλουθες καταχωρίσεις προστίθενται στον τίτλο «Φυσικά πρόσωπα»:
      
                  1.
               
               
                  Arif Qasmani [γνωστός και ως α) Muhammad Arif Qasmani, β) Muhammad 'Arif Qasmani, γ) Mohammad Arif Qasmani, δ) Arif Umer, ε) Qasmani Baba, στ) Memon Baba, ζ) Baba Ji]. Διεύθυνση: House Number 136, KDA Scheme No. 1, Tipu Sultan Road, Karachi, Πακιστάν. Ημερομηνία γεννήσεως: περίπου το 1944. Τόπος γέννησης: Πακιστάν. Ιθαγένεια: Πακιστανός. Άλλες πληροφορίες: κρατείται από τον Ιούνιο του 2009. Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 29.6.2009.
               
            
                  2.
               
               
                  Mohammed Yahya Mujahid (γνωστός και ως Mohammad Yahya Aziz). Ημερομηνία γεννήσεως: 12 Μαρτίου 1961. Τόπος γέννησης: Lahore, επαρχία Punjab, Πακιστάν. Ιθαγένεια: Πακιστανός. Αριθ. καταχώρησης στα εθνικά μητρώα: 35404-1577309-9 (πακιστανικός αριθμός καταχώρισης στα εθνικά μητρώα). Άλλες πληροφορίες: κρατείται από τον Ιούνιο του 2009. Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 29.6.2009.
               
            
                  3.
               
               
                  Fazeel-A-Tul Shaykh Abu Mohammed Ameen Al-Peshawari [γνωστός και ως α) Shaykh Aminullah, β) Sheik Aminullah, γ) Abu Mohammad Aminullah Peshawari, δ) Abu Mohammad Amin Bishawri, ε) Abu Mohammad Shaykh Aminullah Al-Bishauri, στ) Shaykh Abu Mohammed Ameen al-Peshawari, ζ) Shaykh Aminullah Al-Peshawari]. Διεύθυνση: Ganj District, Peshawar, Πακιστάν. Ημερομηνία γεννήσεως: α) περίπου το 1967, β) περίπου το 1961, γ) περίπου το 1973. Τόπος γέννησης: επαρχία Konar, Αφγανιστάν. Άλλες πληροφορίες: κρατείται από τον Ιούνιο του 2009. Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 29.6.2009.